Document ID: 31997D0562

Komisijas Lēmums
(1997. gada 28. jūlijs),
ar ko nosaka īpašus ievešanas nosacījumus attiecībā uz gliemenēm, adatādaiņiem, tunikātiem un jūras gliemežiem, kuru izcelsme ir Taizemē
(Dokuments attiecas uz EEZ)
(97/562/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1991. gada 15. jūlija Direktīvu 91/492/EEK, ar ko nosaka veselības prasības attiecībā uz gliemeņu ražošanu un laišanu tirgū [1] un kurā grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 9. panta 3. punkta b) apakšpunktu,
tā kā ar Taizemes tiesību aktiem Lauksaimniecības un kooperatīvu ministrijas Zvejniecības departaments (Zvejas inspekcijas un kvalitātes kontroles nodaļa) (FIQCD) ir noteikts par atbildīgo dienestu, kas pārbaudīs gliemeņu, adatādaiņu, tunikātu un jūras gliemežu veselību un uzraudzīs ražošanas higiēnas un sanitāros apstākļus; tā kā ar tiem pašiem tiesību aktiem FIQCD tiek pilnvarota atļaut vai aizliegt ievākt gliemenes, adatādaiņus, tunikātus un jūras gliemežus no dažām zonām;
tā kā FIQCD un tās laboratorijas spēj efektīvi pārbaudīt Taizemē spēkā esošo tiesību aktu piemērošanu;
tā kā Taizemes kompetentās iestādes ir apņēmušās regulāri un nekavējoties paziņot Komisijai datus par toksīnus saturoša planktona klātbūtni ievākšanas zonās;
tā kā Taizemes kompetentās iestādes ir paredzējušas oficiālas garantijas attiecībā uz atbilstību prasībām, kuras precizētas Direktīvas 91/492/EEK pielikuma V nodaļā, un prasībām, kas līdzvērtīgas tām, kuras šajā direktīvā paredzētas attiecībā uz ražošanas un izklāšanas zonu klasifikāciju, nosūtīšanas un attīrīšanas centru apstiprināšanu un sabiedrības veselības kontroles un ražošanas uzraudzību;
tā kā Taizeme ir tiesīga uz iekļaušanu to trešo valstu sarakstā, kas atbilst līdzvērtības nosacījumiem, kuri minēti Direktīvas 91/492/EEK 9. panta 3. punkta a) apakšpunktā;
tā kā Taizeme vēlas eksportēt uz Kopienu saldētas vai pārstrādātas gliemenes, adatādaiņus, tunikātus un jūras gliemežus, kas ir sterilizēti vai termiski apstrādāti saskaņā ar Komisijas Lēmuma 93/25/EEK [2], kas grozīts ar Lēmumu 97/275/EK [3], prasībām;
tā kā šim nolūkam jāizraugās ražošanas apgabali, no kuriem var ievākt un eksportēt uz Kopienu gliemenes, adatādaiņus, tunikātus un jūras gliemežus;
tā kā jāpiemēro īpaši ievešanas nosacījumi, neierobežojot lēmumus, kas pieņemti, ievērojot Padomes 1991. gada 28. janvāra Direktīvu 91/67/EEK par dzīvnieku veselības nosacījumiem, kas regulē akvakultūras dzīvnieku un produktu laišanu tirgū [4], kurā jaunākie grozījumi izdarīti ar Direktīvu 95/22/EK [5];
tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu,
IR PIEŅĒMUSI ŠĀDU LĒMUMU.
1. pants
Lauksaimniecības un kooperatīvu ministrijas Zvejniecības departamenta Zvejas inspekcijas un kvalitātes kontroles nodaļa (FIQCD) ir kompetentā iestāde Taizemē, kura pārbaudīs un apliecinās gliemeņu, adatādaiņu, tunikātu un jūras gliemežu atbilstību Direktīvas 91/492/EEK prasībām.
2. pants
Taizemes izcelsmes gliemenēm, adatādaiņiem, tunikātiem un jūras gliemežiem, kas paredzēti lietošanai pārtikā, jābūt no atļautajiem ražošanas apgabaliem, kas uzskaitīti šā lēmuma pielikumā.
3. pants
Šis lēmums ir adresēts dalībvalstīm.
Briselē, 1997. gada 28. jūlijā

Labels: 0
3
18
6